
CONSILIUL JUDEŢEAN
									
								
			
HOTĂRÂRE
privind premierea domnului Tiberiu Ușeriu pentru câștigarea 
Maratonului „6633 Arctic Ultra” - ediția 2018



	Consiliul Judeţean Bistriţa-Năsăud, întrunit în şedinţă ordinară, în data de 27.03.2018, în prezenţa a 31 consilieri judeţeni;
	Având în vedere:
- Expunerea de Motive nr. IX/6060 din 26.03.2018 a Preşedintelui Consiliului Judeţean Bistriţa-Năsăud;
- Raportul comun nr. II/6062 din 26.03.2018 al Direcției economice, al Direcției dezvoltare durabilă şi relații externe și al Direcţiei administraţie locală din cadrul Consiliului Judeţean Bistriţa-Năsăud;
- prevederile Capitolului XII „Acordarea unor premii și recompense financiare” și prevederile Anexei 5 - Regulamentul privind criteriile de acordare a unor premii și recompense financiare de către Consiliul Județean Bistrița-Năsăud din Statutul județului Bistrița-Năsăud, aprobat prin Hotărârea Consiliului Judeţean Bistriţa-Năsăud nr. 143/2013, cu modificările și completările ulterioare;
- prevederile Hotărârii Consiliului Judeţean Bistriţa-Năsăud nr.14/2018 privind aprobarea bugetului de venituri şi cheltuieli al Judeţului Bistriţa-Năsăud pe anul 2018;
- propunerea Comisiei de nominalizare și acordare a premiilor și recompenselor financiare, înregistrată la Consiliul Județean Bistrița-Năsăud cu nr. IBa/6053 din 26.03.2018;
· raportul nr. IBa/6130 din 27.03.2018 al Comisiei economice;
· raportul nr. IBa/6132 din 27.03.2018 al Comisiei de cultură.

În temeiul prevederilor art. 91 alin. (1) lit. f), art. 97 și art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,


HOTĂRĂŞTE:

	Art.1. (1) Se acordă domnului Tiberiu Ușeriu, pentru câștigarea Maratonului „6633 Arctic Ultra” - ediția 2018, premiul în sumă netă de 25.000 lei.
	(2) Cuantumul brut al premiului, în sumă de 27.778 lei, se suportă din bugetul județului Bistrița-Năsăud pe anul 2018, la cap. 67.02.50 - Alte servicii în domeniile culturii, recreerii și religiei, Titlul X Alte cheltuieli, art. 59.22 – Acțiuni cu caracter științific și social-cultural.

	Art.2. Prezenta hotărâre a fost adoptată cu un număr de 31 voturi «pentru».

Art.3. Cu ducerea la îndeplinire a prevederilor prezentei hotărâri se încredinţează Direcţia economică, Direcția dezvoltare durabilă şi relații externe și Direcția administrație locală – Serviciul administrație și relații publice din cadrul Consiliului Judeţean Bistriţa-Năsăud.  

Art.4. Prezenta hotărâre se comunică prin grija Serviciului administrație și relații publice cu:
· Direcția dezvoltare durabilă și relații externe;
· Direcţia economică;
· Direcția administrație locală;
· Compartiment cabinet președinte;
· Domnul Tiberiu Ușeriu;
· Instituţia Prefectului - judeţul Bistriţa-Năsăud.





  PREŞEDINTE,				          Contrasemnează:
  EMIL RADU MOLDOVAN                 	   SECRETARUL JUDEŢULUI,
                                                              	     MICA OPREA

